Temeljem članka 72. Zakona o komunalnom gospodarstvu (NN 68/18, 110/18, 32/20), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 137/15, 123/17, 98/19 i 144/20) i članka 40. Statuta Grada Delnica (SN GD 02/21), Gradsko vijeće Grada Delnica na današnjoj sjednici donosi

**I. IZMJENE I DOPUNE PROGRAMA ODRŽAVANJA KOMUNALNE INFRASTRUKTURE U 2023. GODINI**

Članak 1.

Donose se I. Izmjene i dopune Programa održavanja komunalne infrastrukture u 2023. godini, a u skladu sa I. Izmjenama i dopunama Proračuna Grada Delnica, kojim se utvrđuje održavanje komunalne infrastrukture na području Grada Delnica za 2023. godinu i to opseg radova, procijenjeni troškovi te izvori financiranja.

Članak 2.

Održavanje komunalne infrastrukture i visina potrebnih sredstava te izvori financiranja potrebna za obavljanje djelatnosti održavanja javnih površina, nerazvrstanih cesta, javne rasvjete i groblja utvrđuje se kako slijedi:

| **Pozicija u Proračunu** | **Naziv programa** | **Opis** | **Plan** | **I. Izmjene** | **Izvor financiranja** | | |
| --- | --- | --- | --- | --- | --- | --- | --- |
| **Komunalna naknada** | **Ostali izvori** | **Naziv ostalih izvora** |
| **I. ODRŽAVANJE JAVNIH POVRŠINA** | | | | | | | | |
| **327** | **Odvoz smeća s javnih površina** | Odvoz smeća vrši se kontejnerima s javnih površina I prostora gdje se ne vrši organizirani odvoz otpada (Dedin, Zapolje Brodsko). | 2.655,00 | 2.655,00 | 2.655,00 |  |  |
| **329**  **329.1** | **Čišćenje cesta i javno prometnih i zelenih površina**  **ZELENE**  **JPP** | Program sadrži poslove koje izvršava KTD „Risnjak- Delnice“ d.o.o., a čini održavanje i čišćenje zelenih i javnoprometnih površina. Košnja zelenih površina unutar naselja (parkovi, nasadi, zeleni otoci, površine namijenjene za veća okupljanja) u Delnicama, Crnom Lugu i Brodu na Kupi; nabava, sadnja i održavanje cvjetnjaka, ukrasnog grmlja, stablašica te održavanje krošnji, čišćenje zelenih površina od smeća kao i pražnjenje košarica za otpatke sa zelenih površina. (Plan u privitku) U ovoj aktivnosti sadržano je i čišćenje smeća i lišća s javnoprometnih površina, cesta, nogostupa, parkirališta, pražnjenje košarica za otpatke te čišćenje od rizle nakon zimskog perioda, ručno čišćenje snijega. Detaljan pregled poslova na javnim površinama reguliran je godišnjim Planom održavanja javnih površina.  Kako se povećala površina održavanja zelenih površina (dodana površina iza Ine u Crnom Lugu, kontinuirana i redovita košnja na Potoku, i dr.) , pojačao se intenzitet košnje, povećana je procijenjena vrijednost po aktivnostima. | 139.359,00  106.179,00 | 139.359,00  106.179,00 | 139.359,00  89.986,00 | 16.193,00 | Vlastiti  prihod |
| **330.2** | **Održavanje i nabava dječjih igrala i urbane opreme** | Na području Grada Delnica ima ukupno 9 dječjih igrališta koja su opremljena igralima i koja treba redovno održavati zbog sigurnosti korištenja istih, te po potrebi izvršiti zamjenu uništenih dijelova igrala novim. Također se redovito vrši popravak i kupuju novi zamjenski dijelovi urbane opreme prema potrebi ( kante za smeće, klupe, održavanje i popravak pipa za vodu i fontane i slično). | 13.273,00 | 13.273,00 | 13.273,00 |  |  |
| **331** | **Razni nepredviđeni radovi** | Tijekom godine potrebno je izvršiti određene radnje na javnim površinama koje se ne mogu predvidjeti, a odnose se na hitne intervencije uslijed nastalih šteta na zemljištu ili opremi kojima se sprječava veća materijalna šteta ili uklanjaju opasnosti za korisnike prostora. | 13.273,00 | 13.237,00 | 13.273,00 |  |  |
| **487** | **Sanacija divljih deponija** | Ovisno o stanju na terenu vrši se procjena prioriteta čišćenja divljih deponija na čitavom teritoriju Grada Delnica, te ovisno o obimu onečišćenja sanira nekoliko takvih lokacija. Radovi se izvode na 4 lokacije koje utvrdi komunalni redar. Prema dosadašnjim saznanjima i uočenim potrebama očekuje se povećana potreba sanacija divljih deponija. | 4.645,00 | 4.645,00 |  | 4.645,00 | Šumski doprinos |
| **337** | **Novogodišnje ukrašavanje** | Montaža i demontaža novogodišnje dekoracije, spajanje ukrasa na stupove javne rasvjete, nabava novih ukrasa, a poslovi se obavljaju osnovom ugovora s komunalnim poduzećem KTD "Risnjak" d.o.o. Delnice. Planirane su dodatne dekoracije i lokacije uređenje područja Grada ukupno 78 lokacija.. | 37.163,00 | 37.163,00 | 37.163,00 |  |  |
| **326** | **Deratizacija i dezinsekcija** | U skladu sa pozitivnim zakonskim propisima dva puta godišnje vrši se deratizacija i dezinsekcija javnih površina prema planu i programu za tekuću godinu. | 3.982,00 | 3.982,00 | 3.982,00 |  |  |
| **326.1** | **Veterinarske usluge** | Hvatanje, zbrinjavanje i po potrebi sterilizacija životinja koje su bez nadzora kao i čišćenje javnih površina od uginulih životinja. Usluge vrši Veterinarska stanica Rijeka i osnovom Ugovora koji sklapa sa KTD "Risnjak" nakon provedenog postupka nabave. | 13.273,00 | 13.237,00 | 13.273,00 |  |  |
| **349.1** | **Potrošnja električne energije na javnim površinama** | Podrazumijeva utrošak električne energije na javnim površinama kao što su semafori, fontane, crpne stanice i sl. | 2.655,00 | 2.655,00 | 2.655,00 |  |  |
| **326.4** | **Održavanje sportskih objekata i terena** | Održavanje sportskih objekata i terena na području Grada Delnica povjereno je GSC-u d.o.o. Delnice. Grad Delnice sufinancira navedene aktivnosti svake godine u određenom iznosu, a sve prema planu održavanja GSC-a. Uslijed povećanja cijene energenata nužno je povećati stavku po ovoj aktivnosti. | 50.000,00 | 50.000,00 | 50.000,00 |  |  |
| **UKUPNO ODRŽAVANJE JAVNIH POVRŠINA** | | | **386.457,00** | **386.457,00** | **365.619,00** | **20.838,00** |  |

| **Pozicija u Proračunu** | **Naziv programa** | | **Opis** | | **Plan** | **I. izmjene** | | **Izvor financiranja** | | |
| --- | --- | --- | --- | --- | --- | --- | --- | --- | --- | --- |
| **Komunalna naknada** | **Ostali izvori** | **Naziv ostalih izvora** |
| **II. ODRŽAVANJE NERAZVRSTANIH CESTA** | | | | | | | | | | | |
| **ZIMSKA SLUŽBA** | | | | | | | | | | | |
| **355** | **Zimska služba - čišćenje snijega** | | Sredstva su raspoređena razmjerno kilometraži nerazvrstanih cesta koje se nalaze na područjima pojedinih mjesnih odbora. Zimsko održavanje ceste uključuje redovito čišćenje cesta i posipavanje pijeskom i soli, te po potrebi i odvoz snijega s javnih površina, a sve u skladu s jediničnim cijenama iz Sporazuma I godišnjeg ugovora. | | 212.357,00 | | 260.000,00 | 0,00 | 260.000,00 | Tekuće pomoći |
| **Ukupno zimska služba** | | | | | **212.357,00** | | **260.000,00** | **0,00** | **260.000,00** |  |
| **SANACIJA I REKONSTRUKCIJA CESTA** | | | | | | | | | | | |
| **338** | | **Nepredviđeni popravci** | | Hitne intervencije na nerazvrstanim cestama odnose se na popravak cesta, i sl., a koje se nisu mogle predvidjeti, te su kao nepredviđeni radovi planirani uslijed posljedica vremenskih neprilika, prirodne nepogode od 24.1.22. i drugih okolnosti uzrokovanih stanjem prometnica i korištenjem istih. | 165.904,00 | | 135.000,00 | 25.770,00 | 109.230,00 | Tekuće pomoći |
| **421** | | **Sanacija makadam cesta** | | Radovi na redovnom održavanju makadam cesta na čitavom teritoriju Grada Delnica koji se sastoje od zemljanih radova, pripreme podloge za sanaciju vododerina, ugradnja fila, čišćenje propusta i odvodnih kanala, sanacija berma i bankina i sl. Zbog uočene veće potrebe planirane su sanacije na cesti prema Podgori- 6 km, Krašićevica-4 km, Ševal-0,14km, Mala Lešnica-0,35km,, Kupa-0,20km, Dedin-2,88km) | 19.909,00 | | 19.909,00 |  | 19.909,00 | Šumski doprinos |
| **336.1** | | **Sanacija udarnih rupa na nerazvrstanim cestama** | | Proljetno krpanje rupa tijekom travnja ili svibnja bez rezanja i posebne obrade rupa kako bi se sanirale posljedice zimskog perioda te u obimu koji je ovisan o stupnju oštećenja koje se konstatira pregledom terena. II. Jesensko krpanje rupa kao priprema za predstojeći zimski period u kojem se predviđa pojedina oštećenja sanirati kvalitetnije i u većem obimu, a odluka o tome donosi se nakon obilaska terena. Radovi se izvode osnovom cjenika koji je sastavni dio Ugovora o održavanju nerazvrstanih cesta. Procijenjeno povećanje se odnosi na očekivani veći opseg poslova u odnosu na plan ( odnose se na krpanje rupa u Delnicama- .P.Krešimira, Kuti, BanaJ.Jelačića, Zrinska ). | 26.545,00 | | 26.545,00 | 26.545,00 |  |  |
| **326.7** | | **cesta Grbajel-Ševalj** | | Obzirom na vrlo loše stanje dijela ceste pristupiti će se sanaciji iste u dužini cca 570m . Planira se priprema podloge I valjanje asfaltnog sloja na dijelu ceste na kojoj se nalaze udarne rupe. | 0,00 | | 35.100,00 | 24.570,00 | 10.530,00 | Tekuće pomoći |
| **326.8** | | **cesta Podgora** | | Sanacija dijela ceste nakon zimskog razdoblja, a odnosi se na poravnavanje makadama, te zamjenu dijela asfalta. | 0,00 | | 40.000,00 | 30.000,00 | 10.000,00 | Tekuće pomoći |
| **326.9** | | **Damski most** | | Aktivnost obuhvaća sanaciju zaštićenog kulturnog dobra i uređenje okoliša sukladno projektnoj dokumentaciji. | 0,00 | | 5.000,00 | 5.000,00 |  |  |
| **326.6** | | **Asfaltiranje spoja D3 I Kranjčevićeve ulice** | | Aktivnost obuhvaća asfaltiranje i odvodnju parkirne površine, uređenje parkirnih mjesta I pješačkog spoja između Lujzinske I S.S.Kranjčevića. | 26.545,00 | | 26.545,00 |  | 26.545,00 | opći |
| **338.1** | | **Nogostup – spoj Lujzinske i ceste prema B/K** | | Nogostup uz državnu cestu DC203 od križanja sa Šet.I.G.Kovačića do Lujzinske ceste je uništen te je potrebno skinuti postojeći asfaltni sloj, isplanirati podlogu i ugraditi novi sloj asfalta AC surf 8 te izmijeniti postojeće parkovne rubnjake u dužini od cca 280m. | 15.927,00 | | 15.927,00 | 15.927,00 |  |  |
| **Ukupno sanacija i rekonstrukcija cesta** | | | | | **254.830,00** | |  | **108.376,00** | **146.454,00** |  |
| **OBORINSKA ODVODNJA** | | | | | | | | | | | |
| **356** | | **Čišćenje slivnika i upojnih bunara** | | Obuhvaća radove na čišćenju slivnika i cijevi oborinske odvodnje u Delnicama, Lučicama, Crnom Lugu i Brodu na Kupi, a osnovom Ugovora o čišćenju slivnika i upojnih bunara koji je sklopljen nakon provedenog postupka nabave i sve prema pripadajućem cjeniku radova. | 14.600,00 | | 14.600,00 | 14.600,00 |  |  |
| **358** | | **Razni nepredviđeni popravci** | | Građevinska sanacija cijevi oborinske odvodnje, slivnika, upojnih bunara, odvodnih površinskih kanala i drugih uređaja oborinske odvodnje. | 13.272,00 | | 13.272,00 | 13.272,00 |  |  |
| **Ukupno oborinska odvodnja** | | | | | **27.872,00** | | **27.872,00** | **27.872,00** |  |  |
| **HORIZONTALNA I VERTIKALNA SIGNALIZACIJA** | | | | | | | | | | | |
| **341** | | **Horizontalna signalizacija** | | Obilaskom terena utvrđuje se potreba obnove i dopune horizontalne signalizacije na nerazvrstanim cestama. Radovi se vrše putem KTD "Risnjak- Delnice" d.o.o. koji provodi postupak nabave. Kontrolu vrši prometni redar. | 6.105,00 | | 6.105,00 | 6.105,00 |  |  |
| **342** | | **Vertikalna signalizacija** | | Dobava i ugradnja nove, te popravak postojeće vertikalne signalizacije na nerazvrstanim cestama i javnim površinama. Radovi se vrše putem KTD "Risnjak" d.o.o. Delnice koji provodi postupak nabave. Kontrolu vrši prometni redar. | 11.281,00 | | 11.281,00 | 11.281,00 |  |  |
| **Ukupno horizontalna i vertikalna signalizacija** | | | | | **17.386,00** | | **17.386,00** | **17.386,00** |  |  |
| **UKUPNO ODRŽAVANJE NERAZVRSTANIH CESTA** | | | | | **512.445,00** | |  | **299.629,00** | **212.816,00** |  |

| **Pozicija u Proračunu** | **Naziv programa** | **Opis** | **Plan** | **I. Izmjene** | | **Izvor financiranja** | | |
| --- | --- | --- | --- | --- | --- | --- | --- | --- |
| **Komunalna naknada** | **Ostali izvori** | **Naziv ostalih izvora** |
|  | | | | | | | | | |
| **347** | **Održavanje javne rasvjete** | U skladu s potrebama i starosti javne rasvjete, prema dojavama s terena i mjesečnim pregledima izvršiti će se popravak javne rasvjete a prema Ugovoru o održavanju javne rasvjete kojim su definirane jedinične cijene. Živine svjetiljke se kontinuirano mijenjaju natrijevim u skladu s zakonskom obvezom. Očekuje se stoga više zahvata na stupovima koji su stari i oštećeni, te zamjeni kablova koji su također u vrlo lošem stanju, a do sada je već utrošeno cca 112.000 kn. | 32.252,00 | | 32.252,00 | 32.252,00 |  |  |
| **349** | **Javna rasvjeta - utrošak električne energije** | U potrošnji el. energije za javnu rasvjetu uračunavajući sva proširenja te ugradnju štednih svjetiljki, predviđaju se smanjena sredstva za tu namjenu. | 33.181,00 | | 33.181,00 | 33.181,00 |  |  |
| **350** | **Razni nepredviđeni radovi** | Podrazumijeva hitne intervencije koje su uzrokovane nepredviđenim oštećenjima na javnoj rasvjeti ili nepredviđenim potrebama za interpolaciju i sl. | 3.982,00 | | 3.982,00 | 3.982,00 |  |  |
| **UKUPNO ODRŽAVANJE JAVNE RASVJETE** | | | **69.415,00** | | **69.415,00** | **69.415,00** |  |  |

|  | | | **SVEUKUPNO ODRŽAVANJE KOMUNALNE INFRASTRUKTURE** | | | |
| --- | --- | --- | --- | --- | --- | --- |
| **Plan** | **UKUPNO** | **I. Izmjene** | **Izvor financiranja** | | |
| **Komunalna naknada** | **Ostali izvori** |
| **UKUPNO** | **968.317,00** | **1.065.156,00** | **608.104,00** | **457.052,00** |
| **Javne površine** | **386.457,00** | **386.457,00** | **365.619,00** | **20.838,00** |
| **Nerazvrstane ceste** | **512.445,00** | **609.284,00** | **173.070,00** | **436.214,00** |
| **Javna rasvjeta** | **69.415,00** | **69.415,00** | **69.415,00** | **69.415,00** |

Članak 3.

Dinamika izvođenja radova uskladiti će se s dinamikom ostvarivanja prihoda navedenih u članku 2. ovog Programa.

Članak 4.

Ove I. Izmjene i dopune Programa stupaju na snagu osmog dana od objave u "Službenim novinama Grada Delnica".

KLASA: 363-01/22-01/20

URBROJ: 2170-6-40-4-22-2

Delnice, 30. ožujka 2023. godine

Gradsko vijeće Grada Delnica

Predsjednica

Ivana Pečnik Kastner, v.r.